rejauldu/bengali-wikipedia huggingface dataset:
ঘোসি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ঘোসি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৫ টি  বিধানসভা কেন্দ্র নিয়ে গঠিত। এগুলি হল-   মধুবন বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ঘোসি বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।    মুহম্মদাবাদ গোহনা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।   মৌ বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  রাসরা বিধানসভা কেন্দ্র এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।  ঘোসি লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বহুজন সমাজ পার্টি-এর শ্রী অতুল রাই।http://www.elections.in/uttar-pradesh/parliamentary-constituencies/ghosi.html?utm_source=from_pctrack  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:উত্তরপ্রদেশের লোকসভা কেন্দ্র বিষয়শ্রেণী:মউ জেলা
|250px|border|right|১৯৭১ এ বাংলাদেশের পতাকা বাংলাদেশের স্বাধীনতা যুদ্ধ ছিল ১৯৭১ সালে সংঘটিত তৎকালীন পশ্চিম পাকিস্তানের বিরুদ্ধে পূর্ব পাকিস্তানের সশস্ত্র সংগ্রাম, যার মাধ্যমে বাংলাদেশ একটি স্বাধীন দেশ হিসাবে পৃথিবীর বুকে আত্মপ্রকাশ করে। ১৯৭১ সালের ২৬শে মার্চ এই যুদ্ধের সূচনা ঘটে, যখন পাকিস্তানি সামরিক বাহিনী রাতের অন্ধকারে নিরস্ত্র বাঙালির ওপর ঝাঁপিয়ে পড়ে। পঁচিশে মার্চের কালো রাতে পাকিস্তানি সামরিক জান্তা ঢাকায় অজস্র সাধারণ নাগরিক, ছাত্র, শিক্ষক, বুদ্ধিজীবী, পুলিশ হত্যা করে। গ্রেফতার করা হয় ১৯৭০ সালের সাধারণ নির্বাচনে নিরঙ্কুশ সংখ্যাগরিষ্ঠতাপ্রাপ্ত দল আওয়ামী লীগ প্রধান বাঙ্গালীর প্রিয় নেতা বঙ্গবন্ধু শেখ মুজিবুর রহমানকে। গ্রেফতারের পূর্বে ২৬শে মার্চের প্রথম প্রহরে তিনি বাংলাদেশের স্বাধীনতার ঘোষণা দেন। সারাদেশে শুরু হয়ে যায় মুক্তিযুদ্ধ। ইস্ট বেঙ্গল রেজিমেন্ট, ইস্ট পাকিস্তান রাইফেলস, ইস্ট পাকিস্তান পুলিশ, সামরিক বাহিনীর বাঙ্গালী সদস্য এবং সর্বোপরি বাংলাদেশের স্বাধীনতাকামী সাধারণ মানুষ দেশকে মুক্ত করতে গড়ে তোলে মুক্তিবাহিনী। গেরিলা পদ্ধতিতে যুদ্ধ চালিয়ে মুক্তিবাহিনী সারাদেশে পাকিস্তানি হানাদার বাহিনীকে ব্যতিব্যস্ত করে তোলে। মুক্তিযুদ্ধ চলাকালীন সময়ে বাংলাদেশ ভারতের কাছ থেকে অর্থনৈতিক, সামরিক ও কূটনৈতিক সাহায্য লাভ করে। ডিসেম্বরের শুরুর দিকে যখন স্বাধীন বাংলাদেশের জন্ম কেবল সময়ের ব্যাপার মাত্র তখন পাকিস্তান পরিস্থিতিকে ভিন্ন খাতে প্রবাহিত করতে ভারতের বিরুদ্ধে যুদ্ধ ঘোষণা করে।  এভাবে ভারত বাংলাদেশের স্বাধীনতা যুদ্ধে সরাসরিভাবে জড়িয়ে পড়ে। মুক্তিবাহিনী ও ভারতীয় সামরিক বাহিনীর সম্মিলিত আক্রমনে পাকিস্তানের দখলদারী বাহিনীর পতন ত্বরান্বিত হয়। ১৬ই ডিসেম্বর ঢাকার রেসকোর্স ময়দানে পাকিস্তান ৯৩,০০০ হাজার সৈন্যসহ আনুষ্ঠানিকভাবে আত্মসমর্পণ করে। স্বাধীন বাংলাদেশের জন্মের মধ্য দিয়ে পরিসমাপ্তি ঘটে বাংলাদেশের স্বাধীনতা যুদ্ধের।  বাংলাদেশের স্বাধীনতা যুদ্ধ সম্পর্কে আরও জানুন...
সুমন্ত আসলাম বাংলাদেশের জনপ্রিয় কথাসাহিত্যিক।  প্রাথমিক জীবন সুমন্ত আসলাম জন্মেছেন সিরাজগঞ্জে। স্ত্রী ফারজানা ঊর্মি আর কন্যা সুমর্মী। তার বাবার নাম মরহুম সোহরাব আলী তালুকদার এবং মায়ের নাম রওশনারা পারুল।  লেখালেখি তার বাড়িতে একটি পারিবারিক লাইব্রেরি ছিলো। সেই সূত্রেই ছেলেবেলা থেকেই বই পড়ার অভ্যাস গড়ে উঠেছে। লেখালেখির শুরু ঢাকায় আসার পরে। প্রথম বই প্রকাশ হয়েছিলো সময় প্রকাশন থেকে। ছোটগল্পের বই ‘স্বপ্নবেড়ি’।  পেশাজীবন লেখালেখিই এখন তার পেশা। এক সময় জড়িয়ে পড়েন সাংবাদিকতায়। দেশের জনপ্রিয় একটি সংবাদপত্রে কাজ করেছেন দীর্ঘদিন। এখনও কাজ করছেন সংবাদপত্রেই।  আরো দেখুন  তথ্যসূত্র  বহিঃসংযোগ  সুমন্ত আসলাম- রকমারি.কম  বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী সাহিত্যিক বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:জীবিত ব্যক্তি
আল-মুসান্না ইবনে হারিসা () খেলাফতে রাশেদার সময়ে মুসলিম সেনাবাহিনীর একজন আরব জেনারেল ছিলেন। তিনি জিসর যুদ্ধে আহত হন।   পেশা  আল মুসান্না আল-হিরাতে মুসলিম আরবদের সেনাপতি ছিলেন, যেখান থেকে তারা সাসানিয়ান মেসোপটেমিয়ার সমভূমিতে অভিযান চালাচ্ছিলেন। তিনি আবু বকরকে সাসানীয়দের বিরুদ্ধে নিজ বাহিনী আরও শক্তিশালীকরণের জন্য সাহায্যের আবেদন করেছিলেন। যখন হযরত খালিদ বিন ওয়ালিদ রা. রোমান বাহিনীর সাথে যুদ্ধের জন্য ইয়ারমুকে গমন করলেন তখন তিনি আবু বকর রা. এর নির্দেশে মুসান্না বিন হারিসার হাতে ইরাকের দায়িত্ব দিয়ে যান। পরবর্তীতে হযরত উমর খলিফা হওয়ার সাথে সাথে তিনি আবু উবায়দ আল-সাকাফির অধীনে মুসান্না রা. এর সাহায্যে একটি বাহিনী প্রেরণ করেছিলেন। সেতুর যুদ্ধ নামে পরিচিত ইউফ্রেটিস নদীর উপকূলে সংঘটিত যুদ্ধে আবু উবাইদ সাকাফি শহীদ হন এবং আরব মুসলমানরা সাময়িক পরাজিত হয়। কিন্তু আল মুসান্না আহত হলেও ৩,০০০ সৈন্য নিয়ে বেঁচে যান এবং কৌশলগতভাবে পিছু হটেন। তিনি বাহিনী নিয়ে মদিনায় চলে যান।  ৬৪৩৪ সালে আল-মুসান্না তার সেনাবাহিনীকে বুয়েব যুদ্ধে পার্সিয়ানদের পরাজিত করতে নেতৃত্ব দিয়েছিলেন।  তিনি আল-কাদিসিয়াহ যুদ্ধের সেনাপতিদের মধ্যে অন্যতম ছিলেন। Ghareeb & Dougherty (2004), pp. 1, 167. ৬৩৬ সালে, মুসলিম আরব বাহিনী ইরাকের পারস্য অঞ্চল দখল এবং খালিদ ইবনে আল-ওয়ালিদের চলে যাওয়ার পরে, আল-মুসান্নাকে ইরাকের মুসলিম আরব অধিকৃত অঞ্চলগুলির দায়িত্বে নিযুক্ত করা হয়েছিল। Ghareeb & Dougherty (2004), p. 1. আল মুসান্না এই অঞ্চলগুলিতে নিয়ন্ত্রণ বজায় রাখার জন্য তার নিজ গোত্র সহ বনু বকর এবং বনু তাগলিব এবং বনু তামিম সহ অন্যান্য শক্তিশালী আরব উপজাতির উপর নির্ভর করেছিলেন।   উত্তরাধিকার  তার বিজয়ের কারণে তিনি আধুনিক ইরাকে একজন বিখ্যাত ঐতিহাসিক ব্যক্তিত্ব হয়ে ওঠেন। তাঁর নাম একটি প্যান-আরব জাতীয়তাবাদী রাজনৈতিক আন্দোলনে আল মুসান্না ক্লাব নামে শিরোনাম হিসেবে ব্যবহৃত হয়েছিল। Ghareeb & Dougherty (2004), p. 167. দেশটির দক্ষিণের একটি প্রদেশও তাঁর নামে মুসান্না প্রদেশ করা হয়েছিল এবং ১৯৮১ থেকে ২০০৩ সাল পর্যন্ত ব্যবহৃত পূর্ব ইরাকি জাতীয় সংগীতে তাঁর নাম উল্লেখ ছিল।   তথ্যসূত্র    উৎস   Edmund Ghareeb, Beth Dougherty. Historical Dictionary of Iraq. Lanham, Maryland, USA; Oxford, England, UK: Scarecrow Press, 2004  বিষয়শ্রেণী:৭ম শতাব্দীর আরব ব্যক্তি বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:৬৩৬-এ মৃত্যু বিষয়শ্রেণী:আরব ব্যক্তি
থাম্ব|210x210পিক্সেল|একটি হৃদয়ের আকৃতির ফিগোলা ফিগোলা একটি মাল্টিজ মিষ্টান্ন। এটি মার্জিপ্যানের মতো পুর দিয়ে ভর্তি এবং ইস্টারের মিষ্টি হিসেবে পরিবেশন করা হয়। এগুলি প্রায়শই হৃদয়, ক্রস, তারা, মাছ, খরগোশ বা যেকোনো চিহ্নের আকারে তৈরি হয় যা খ্রিস্টধর্ম, বিশেষ করে ক্যাথলিকধর্মের সাথে সম্পর্কিত। তবে আধুনিক সময়ে এগুলি আপনি যে ব্যক্তিকে দিবেন তার পছন্দের সাথে সম্পর্কিত যেকোনো আকারে তৈরি করা হতে পারে।   বিস্কুট বেসটি প্রধানত সাধারণ ময়দা, মাখন/মার্জারিন, ক্যাস্টর চিনি, ভ্যানিলা এসেন্স, ডিম, লেবুর খোসা এবং পানি দিয়ে তৈরি হয়।  মার্জিপ্যানের মতো পুর তৈরি হয় বাদাম, ক্যাস্টর চিনি, ডিমের সাদা অংশ এবং বাদামের এসেন্স দিয়ে। কিছু ক্ষেত্রে কমলা খোসা বা আরও লেবু যোগ করা হতে পারে।  ফিগোলা সাধারণত চিনির আইসিং অথবা গলে যাওয়া চকোলেট দিয়ে সাজানো হয়, এর উপর খুব ছোট ছোট মিষ্টি ছড়ানো থাকে।  মাল্টায় এটি ক্যাথলিক খ্রিস্টধর্মের পবিত্র সপ্তাহে বেক করা হয় এবং ইস্টার রবিবারে শিশু/নিকট আত্মীয় বা বন্ধুদের খাওয়ার জন্য দেওয়া হয়। কিছু মাল্টিজ গ্রামে একটি ঐতিহ্য রয়েছে যেখানে ফিগোলিকে একজন পুরোহিত গির্জার বাইরের পিয়াজ্জায় আধুনিক চকোলেট ইস্টার ডিমের সাথে পবিত্র করেন।  ফিগোলা (ফিগোল্লার বহুবচন) প্রাচীন সিসিলিয়ান উৎপত্তির বলে মনে করা হয় কারণ শব্দটি সিসিলিয়ান শব্দ ‘ফিগুলিনা’ থেকে এসেছে, যার মানে ‘আকৃতি’। এটি ধর্মীয় উদ্দেশ্যে এবং আক্রমণকারী যেমন তুর্কিদের বিরুদ্ধে বিজয়ের জন্যও বেক করা হতো। প্রাচীন সিসিলিতে বেক করা এই ফিগুলিনা আধুনিক সময়ে সিসিলিতে তেমন জনপ্রিয় নয়, তবে মাল্টাতে এটি টিঁকে রয়েছে এবং বিকশিত হয়েছে।   তথ্যসূত্র   বিষয়শ্রেণী:পেস্ট্রি
নবনীত কৌর ঢিলন হলেন একজন ভারতীয় অভিনেত্রী এবং মডেল, যিনি মিস ওয়ার্ল্ড ২০১৩-এ ভারতের প্রতিনিধিত্ব করেছিলেন।  তিনি ২৪ মার্চ ২০১৩-এ মুম্বাইয়ে অনুষ্ঠিত ফেমিনা মিস ওয়ার্ল্ড ইন্ডিয়া ২০১৩-এর পন্ডের ৫০তম সংস্করণের বিজয়ী ছিলেন। তিনি মিস ওয়ার্ল্ড ২০১৩ সুন্দরী প্রতিযোগিতার সময় মিস মাল্টিমিডিয়া পুরস্কার জিতেছিলেন।  তিনি শীর্ষ ২০-এ স্থানলাভ করেছেন।   তথ্যসূত্র    বহিঃসংযোগ    মিস ইন্ডিয়া - প্রোফাইল         বিষয়শ্রেণী:পাঞ্জাবি ব্যক্তি বিষয়শ্রেণী:১৯৯২-এ জন্ম বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:হরিয়ানার নারী মডেল বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:পাঞ্জাবি বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ওয়ার্ল্ড ২০১৩-এর প্রতিনিধি
লিদা ফারিমান (, জন্ম: ১০ জুলাই ১৯৭২) একজন ইরানি ক্রীড়া শ্যুটার। তিনি তাবরিজে জন্মগ্রহণ করেন। তিনি ১৯৯৬ গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্টে অংশগ্রহণ করেছিলেন।   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইরানি নারী ক্রীড়াবিদ বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ইরানি নারী ক্রীড়াবিদ বিষয়শ্রেণী:২০০২ এশিয়ান গেমসে শুটার বিষয়শ্রেণী:১৯৯৮ এশিয়ান গেমসে শুটার বিষয়শ্রেণী:১৯৯৪ এশিয়ান গেমসে শুটার বিষয়শ্রেণী:এশিয়ান গেমসের শুটিংয়ে পদকপ্রাপ্ত বিষয়শ্রেণী:ইরানের এশিয়ান গেমসের ব্রোঞ্জ পদকপ্রাপ্ত বিষয়শ্রেণী:১৯৯৬ গ্রীষ্মকালীন অলিম্পিকে শুটার বিষয়শ্রেণী:ইরানের অলিম্পিক শুটার বিষয়শ্রেণী:ইরানি মহিলা ক্রীড়া শ্যুটার
থাম্ব|মল্লাদি সুব্বাম্মা মল্লাদি সুব্বাম্মা (২রা আগস্ট ১৯২৪ - ১৫ই মে ২০১৪) ছিলেন একজন ভারতীয় নারীবাদী লেখিকা, মানবতাবাদী, নারীমুক্তি আন্দোলনের পথিকৃৎ এবং পত্রিকা সম্পাদিকা। তার সম্পাদিত পত্রিকার নাম ছিল "স্ত্রী স্বেচ্ছা"।  তিনি সমাজের অবহেলিত নারীদের শিক্ষায় মনোনিবেশ করে তাদের উন্নতির জন্য কাজ করেছিলেন। সুরা ও মাদক বিরোধী আন্দোলনে নেতৃত্ব দেওয়ার পর তিনি অন্ধ্রপ্রদেশের একজন বিশিষ্ট ব্যক্তিত্ব হয়ে ওঠেন। তার নেতৃত্বাধীন এই আন্দোলন সফল হয়ে ওঠে এবং ফলশ্রুতিতে ১৯৯৪ সালে রাজ্যে অ্যালকোহল বিক্রির উপর নিষেধাজ্ঞা কার্যকর করা হয়। 'ইনস্টিটিউট অব এডভান্সমেন্ট অব উইমেনের' প্রধান হিসেবে তিনি নারীদের শিক্ষিত করার জন্য অনেক স্টাডি ক্যাম্প পরিচালনা করেন। মল্লাদি সুব্বাম্মা  মানবতাবাদের একজন প্রবক্তা ছিলেন, এবং সারা জীবন মানবতাবাদ প্রচারের জন্য স্বামী এম ভি রামমূর্তির সাথে সারা দেশে পরিভ্রমণ করেছিলেন। মহিলাদের মুক্তি ও উন্নয়নের জন্য মহিলা অভ্যুদ্যয়, অভ্যুদয় বিবাহ বেদিকা -ইত্যাদি সংস্থা চালু করেছিলেন মল্লাদি।  ব্যক্তিগত জীবন মল্লাদির জন্ম ১৯২৪ সালের ২রা আগস্ট অন্ধ্রপ্রদেশের গুন্টুর জেলার রেপেলার পোথারধাকামে। তার চার সন্তান- এক মেয়ে ও তিন ছেলে। চার সন্তানের মধ্যে দুজন ডাক্তার এবং দুজন ইঞ্জিনিয়ার। দীর্ঘ রোগভোগের পর ২০১৪ সালের ১৫ই মে, ৯০ বছর বয়সে এই নিরলস মানবাধিকার কর্মী মৃত্যুবরণ করেন।https://www.thehansindia.com/posts/index/Hyderabad/2014-05-16/Social-activist-Subbamma-passes-away/95267  কর্মজীবন মল্লাদি শেষ নিঃশ্বাস ত্যাগ করা পর্যন্ত নারী অধিকার নিয়ে আন্দোলন করেছেন। তবে অন্ধ্রপ্রদেশে তার জনপ্রিয়তা শুরু হয় যখন তিনি 'সুরা ও মাদক বিরোধী' আন্দোলনের নেতৃত্ব প্রদান করেন। এই আন্দোলনের ফলশ্রুতিতে ১৯৯৪ সালে তদানীন্তন মুখ্যমন্ত্রী এন টি রামা রাও রাজ্যজুড়ে সুরা নিষিদ্ধ করেন।  এছাড়া তিনি আন্ত-ধর্মীয় বিবাহে ইচ্ছুক বহু যুবক যুবতীকে সহায়তা প্রদান করেছেন বিবাহের জন্যে।  হায়দ্রাবাদ বিশ্ববিদ্যালয়ে অবদান ২০১২ সালে আন্তর্জাতিক নারী দিবসে, তিনি তার স্থাবর অস্থাবর সম্পত্তি বিক্রি করে উপার্জিত মূল্য হায়দ্রাবাদ বিশ্ববিদ্যালয়ের সেন্টার ফর উইমেন স্টাডিজের জন্য নিবেদিত ভবনে দান করে দেন। মল্লাদি সুব্বাম্মার অসামান্য অবদানের কথা স্মরণ করে সেন্টার অব উইমেন স্টাডিজ অ্যান্ড সোশ্যাল স্টাডিজের অধ্যাপিকা রেখা পান্ডে বলেন, “আমাদের বিভাগ একটি একক কক্ষে চলছিল কিন্তু যখন সুব্বাম্মা আমাদের বিভাগ পরিদর্শন করেন এবং আমরা যেভাবে কাজ করি তা দেখেন, তিনি তার সমস্ত সম্পত্তি বিক্রি করার সিদ্ধান্ত নেন এবং বিশ্ববিদ্যালয় ক্যাম্পাসে মহিলা অধ্যয়ন ভবনের উন্নয়নের জন্য বিশ্ববিদ্যালয়কে অর্থ দান করুন।”https://www.deccanchronicle.com/nation/current-affairs/200418/malladis-deed-builds-women-studies-centre.html   সাহিত্যকর্ম  তিনি প্রায় ১১০ টি বই এবং ৫০০ টি প্রবন্ধ লিখেছেন, প্রধানত মহিলাদের ক্ষমতায়ন অন্যান্য মহিলাদের সমস্যা নিয়ে। তার রচিত অনেক বই এবং নিবন্ধের মধ্যে,  কয়েকটি বিশিষ্ট রচনা নিম্নরূপ:   বানিসা কদু দেবাতি কদু  ও মাহি! মুন্ডুকু সাগিপা  সমাস্যালু, সংস্করালু  মাহি অভ্যুদয়ামু   তারাতরাল স্ত্রীল পরাজয় গাধা  অন্ধ্রপ্রদেশীয় মহিলোদ্যোমাম -মহিলা সংহালু ১৯৬০-১৯৮৩  পতিব্রতম নুন্দি ফেমিনিজম ডাকাঃ আত্মকথা   নারী ও সমাজ সংস্কার  নারী, ঐতিহ্য এবং সংস্কৃতি  বিষ্ণুমহাপুরাণম  ভারতীয় মহিলাদের অবস্থা  মানবা হাক্কুলু-মাহিলালা হাক্কুলু  পরিবর্তনশীল সমাজে নারী   তথ্যসূত্র   বিষয়শ্রেণী:ভারতীয় লেখিকা বিষয়শ্রেণী:তেলুগু লেখিকা বিষয়শ্রেণী:১৯২৪-এ জন্ম বিষয়শ্রেণী:২০১৪-এ মৃত্যু বিষয়শ্রেণী:ভারতীয় নারীবাদী লেখক বিষয়শ্রেণী:নারীর ক্ষমতায়ন বিষয়শ্রেণী:গুণ্টুর জেলার ব্যক্তি
ভারতে চতুর্দশ রাষ্ট্রপতি নির্বাচন  ১৯ জুলাই, ২০১২ অনুষ্ঠিত হয়। এই নির্বাচনের মাধ্যমে ভারতের ত্রয়োদশ রাষ্ট্রপতি নির্বাচিত হবেন। মনোনয়ন দাখিলের শেষ তারিখ ৩০ জুন। ভোট গণনা হয় ২২ জুলাই। রাষ্ট্রপতি পদের জন্য দুই নেতৃস্থানীয় প্রার্থী ছিলেন প্রাক্তন অর্থমন্ত্রী পশ্চিমবঙ্গের প্রণব মুখোপাধ্যায় এবং প্রাক্তন লোকসভার স্পিকার মেঘালয়ের পি. এ. সাংমা।  ২২ জুলাই প্রণব মুখোপাধ্যায়কে বিজয়ী ঘোষণা করা হয়। ২৫ জুলাই বেলা সাড়ে ১১টায় তিনি শপথ নেন।   নির্বাচনী ভোট    পার্টি / জোট শতকরা http://www.thehindu.com/multimedia/archive/01112/Graphics__How_the__1112721a.pdf UPA - TMC 37.6% NDA 28% SP 6.2% Left 4.7% TMC 4.4% BSP 3.9% AIADMK 3.3% BJD 2.7%   তথ্যসূত্র    বহিঃসংযোগ   Election Commission information on the presidential election  Presidential poll 2012: Full Coverage collected news and commentary at The Indian Express  Next President: Race for President, 2012  collected news and commentary at CNN-IBN  Coming up: Presidential Polls 2012  বিষয়শ্রেণী:২০১২-এ ভারতে নির্বাচন বিষয়শ্রেণী:ভারতের রাষ্ট্রপতি নির্বাচন
এই পৃষ্ঠায় ২০২১ সালের বিধানসভা নির্বাচন থেকে পরবর্তী বিধানসভা নির্বাচনের (যা সম্ভবত ২০২৬ সালে অনুষ্ঠিত হবে) পূর্বাবধি পশ্চিমবঙ্গ বিধানসভার উপনির্বাচনগুলির তালিকা দেওয়া হল।  পশ্চিমবঙ্গ বিধানসভা উপনির্বাচন ২০২৪ ২০২৪ সালে বিভিন্ন কারণে বিধানসভার মোট ছটি আসন শূন্য হয়। উপ নির্বাচনে সব আসনে তৃণমূল কংগ্রেসের প্রার্থীরা জয়ী হন। এই উপনির্বাচনে বামফ্রন্টের সাথে কংগ্রেসের কোন জোট হয়নি তাই উভয় দলেই আলাদা আলাদা প্রার্থী দিয়েছিলেন।  ফলাফল মুখ্যমন্ত্রী মমতা বন্দ্যোপাধ্যায়কে বিধানসভা উপনির্বাচনে প্রতিদ্বন্দ্বিতার সুযোগ করে দিতে শোভনদেব চট্টোপাধ্যায় ভবানীপুর বিধানসভা কেন্দ্রের বিধায়ক পদ থেকে পদত্যাগ করেন।  ২০২১ সালের ৩০ সেপ্টেম্বর ভবানীপুর সহ তিনটি আসনে উপনির্বাচন অনুষ্ঠিত হয়। পরে ভারতের নির্বাচন কমিশন অবশিষ্ট আসনগুলির নির্বাচনের তারিখ ধার্য করে ২০২১ সালের ৩০ অক্টোবর।  নির্বাচনের তারিখফল ঘোষণার তারিখকেন্দ্রনির্বাচনের পূর্বে বিধায়কনির্বাচনের পূর্বে রাজনৈতিক দলনির্বাচিত বিধায়কনির্বাচনের পরে রাজনৈতিক দলসূত্র১৫৯৩০ সেপ্টেম্বর, ২০২১৩ অক্টোবর, ২০২১ভবানীপুরশোভনদেব চট্টোপাধ্যায়সর্বভারতীয় তৃণমূল কংগ্রেসমমতা বন্দ্যোপাধ্যায়সর্বভারতীয় তৃণমূল কংগ্রেস৭৩০ সেপ্টেম্বর, ২০২১২ নভেম্বর, ২০২১ দিনহাটানিশীথ প্রামাণিকভারতীয় জনতা পার্টিউদয়ন গুহ৮৬ শান্তিপুরজগন্নাথ সরকারব্রজকিশোর গোস্বামী১০৯খড়দহ কাজল সিনহাসর্বভারতীয় তৃণমূল কংগ্রেসশোভনদেব চট্টোপাধ্যায়১২৭গোসাবা জয়ন্ত নস্করসুব্রত মণ্ডল ১৬১১২ এপ্রিল ২০২২১৬ এপ্রিল ২০২২বালিগঞ্জসুব্রত মুখোপাধ্যায়বাবুল সুপ্রিয়১৬৭TBDTBDমানিকতলাসাধন পাণ্ডেTBDTBD আসন খালি হওয়ার কারণ:  আরও দেখুন  পশ্চিমবঙ্গ বিধানসভা উপনির্বাচন, ২০১৬-২০২১  তামিলনাড়ু বিধানসভা উপনির্বাচন, ২০১৬-২০২১  ২০২১-এ ভারতে নির্বাচন  তথ্যসূত্র  বিষয়শ্রেণী:ভারতে উপনির্বাচন উপনির্বাচন বিষয়শ্রেণী:পশ্চিমবঙ্গে উপনির্বাচন
thumb|300px|দন্তচিকিৎসায় ব্যবহৃত মেগালিয়াম সংকর ধাতু  মেগালিয়াম () একটি সংকর ধাতু। এই সংকর ধাতুতে শতকরা ৬০ ভাগ কোবাল্ট, ২০ ভাগ ক্রোমিয়াম, ৫ ভাগ মলিবডেনাম এবং খুব অল্প পরিমাণে অন্যান্য ধাতু থাকে। এই সংকর ধাতুটি হালকা ওজনের হয়। এর ক্ষয় প্রতিরোধ ক্ষমতা আছে। এই সংকর ধাতুটি নিকেল মুক্ত, হালকা ওজনের ও ক্ষয় প্রতিরোধ ক্ষমতা থাকায় এটি দন্তচিকিৎসায় ব্যবহৃত হয়। ১৯৫১ সালে  অ্যাটেনবরো দন্ত পরীক্ষাগারের জন্য জন লিওনার্ড অ্যাটেনবারো এই সংকর ধাতুটি উদ্ভাবন করেছিলেন।   বহিঃসংযোগ    History from attenborough.com  Dental Applications from attenborough.com  Dental Samples from attenborough.com  Dental Techniques from attenborough.com  বিষয়শ্রেণী:কোবাল্ট সংকর বিষয়শ্রেণী:ক্রোমিয়াম সংকর বিষয়শ্রেণী:দাঁতের উপকরণ
রসমঞ্জুরী বাংলার  এক বিখ্যাত মিষ্টি। মিষ্টি প্রস্তুত করা হয় দুধ, ছানা ও ক্ষীর ও চিনির দ্বারা। মিষ্টিতে ব্যবহৃত ঘন রসের  স্বাদের জন্য এই মিষ্টির নাম রসমঞ্জুরী। গাইবান্ধা জেলার ঐতিহ্যবাহী মিষ্টি এটি। দেখতে রসমালাইয়ের মতো হলেও প্রস্তুত প্রণালির কারণেই এর স্বাদ অনন্য।  ইতিহাস  গাইবান্ধা শহরে কমবেশি প্রায় সব মিষ্টির দোকানেই রসমঞ্জুরী পাওয়া যায়। রমেশ ঘোষ, গাইবান্ধা মিষ্টান্ন ভান্ডার, নাড়ু মিষ্টান্ন ভান্ডার, জলযোগসহ সব দোকানেই পাওয়া যায়  রসমঞ্জুরী। তবে শুরুটা রমেশ ঘোষের হাত ধরে। দোকানের স্বত্বাধিকারী এখন রমেশ ঘোষের আত্মীয় বাদল চন্দ্র ঘোষ। দোকানের সঙ্গে যুক্ত আছেন রমেশ ঘোষের স্বজনেরাই।  ১৯৪৮ সালের জুন মাসে উড়িষ্যার এক কারিগরকে নিয়ে রমেশ ঘোষ শুরু করেন রসমঞ্জুরী বানানো। শুরুতে রসমঞ্জুরীগুলো লম্বা আকারের বানানো হতো। তবে সময়ের সঙ্গে সঙ্গে আকারে বদল এসেছে। এখন এটি গোল করেই বানানো হয়।   প্ৰস্তুত প্রণালী রসমঞ্জুরীর বড় অংশজুড়ে থাকে দুধ ও ছানা। দুধ ঘন করে ক্ষীর বানানো হয়। এরপর ছানা আর ময়দা মিশিয়ে তৈরি হয় মিষ্টিগুলো। মিষ্টির বেশির ভাগটাই থাকে ছানা। অনেক দোকানে মেশিনে গোল গোল মিষ্টিগুলো বানানো হয়। কোনো কোনো দোকানে এগুলো হাতেও বানানো হয়। মিষ্টিগুলো এরপর চিনির রসে সেদ্ধ করা হয়। এরপর নির্দিষ্ট তাপমাত্রায় এনে রসে ভেজানো মিষ্টি, ক্ষীরে মেশানো হয়।  এই ভাবে প্রস্তুত হয় রসমঞ্জুরী। খুব গরম না পড়লে ১২ থেকে ১৪ ঘণ্টা  রসমঞ্জুরী ভালো থাকে।  তথ্যসূত্র  বিষয়শ্রেণী:বাংলাদেশী মিষ্টান্ন
নিশানবাড়িয়া ইউনিয়ন বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি  ১০২.০২ কিমি২ (৩৯.৩৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৬,৬৫৮ জন।  গ্রামসমূহ  পোলঘাট  মাঝিডাঙ্গা  সাবেকডাঙ্গা  কুলিয়াদাইড়  নোনাডাঙ্গা  বাগমারা  মগরা  রাজাপুর  দরিতালুক  শিংড়াই  দেওয়ানবাটী  কাঁঠাল  কৃষ্ণনগর  বাদেকাড়াপাড়া  ফুলতলা  গোমতী  রাধাবল্লভ  গোবরদিয়া  কাঠী  কাটুয়া  কাড়াপাড়া  পাটরপাড়া  মির্জাপুর  গুজীহাটি  তথ্যসূত্র  বিষয়শ্রেণী:মোড়েলগঞ্জ উপজেলার ইউনিয়ন
ফুলবাড়িয়া সরকারি মহিলা মহাবিদ্যালয় বাংলাদেশের ময়মনসিংহ জেলার ফুলবাড়ীয়া উপজেলার অন্তর্গত একটি সরকারি শিক্ষাপ্রতিষ্ঠান।   ইতিহাস  স্থানীয় সংসদ সদস্য মোসলেম উদ্দিন নারীশিক্ষার জন্য বিশেষায়িত শিক্ষাপ্রতিষ্ঠান হিসেবে ১৯৯৯ সালের ১৭ ই সেপ্টেম্বর এই স্কুল প্রতিষ্ঠা করেন।  স্কুলটি নামকরণ করা হয় বঙ্গমাতা বেগম ফজিলাতুন্নেছা মুজিবের নামানুসারে।  ২০১৮ সালে এক সরকারি ঘোষণায় অন্যান্য ৩০১ টি শিক্ষাপ্রতিষ্ঠান সহ এই শিক্ষাপ্রতিষ্ঠানটি পূর্ণ সরকারিকরণ করা হয়।  ২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।   বিবরণ   অবকাঠামো   প্রশাসন   শিক্ষা কার্যক্রম ও পদ্ধতি   সামাজিক কার্যক্রম   পুরস্কার ও সম্মাননা  প্রতিষ্ঠানটি জাতীয় শিক্ষা সপ্তাহ-২০১৯ এ কলেজ বিভাগে উপজেলা পর্যায়ে শ্রেষ্ঠ শিক্ষাপ্রতিষ্ঠানের স্বীকৃতি লাভ করে।   উল্লেখযোগ্য শিক্ষার্থী   চিত্রশালা   আরও দেখুন   ফুলবাড়ীয়া কলেজ  শাহাবুদ্দীন ডিগ্রী কলেজ  নটর ডেম কলেজ, ময়মনসিংহ   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:ফুলবাড়িয়া উপজেলার শিক্ষাপ্রতিষ্ঠান বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত
থাম্ব|একোল দে বোজার একোল দে বোজার () ফ্রান্সের কতগুলি প্রভাবশালী চারুকলা বিষয়ক উচ্চশিক্ষাপ্রতিষ্ঠানের নাম। এদের মধ্যে সবচেয়ে বিখ্যাত ও প্রধানটির নাম একোল নাসিওনাল সুপেরিয়র দে বোজার (École Nationale Supérieure des Beaux-Arts); এটি প্যারিসে, সেন নদীর বাম পাড়ে, লুভ্র জাদুঘরের উল্টোদিকে, ৬ষ্ঠ আরোঁদিসমঁ-তে অবস্থিত। ফ্রান্সের আরও আটটি শহরে "একোল নাসিওনাল দে বোজার" (École Nationale des Beaux-Arts) আছে; এগুলি হল দিজোঁ (Dijon), বুর্জ (Bourges), নঁসি (Nancy), লিয়োঁ (Lyon), লোরিয়াঁ (Lorient), রেন (Rennes), কাঁপার (Quimper) এবং ব্রেস্ত (Brest)।  ১৬৪৮ খ্রিষ্টাব্দে প্রথম একোলটি প্রতিষ্ঠা করা হয়। তখন এর নাম ছিল আকাদেমি দে বোজার।   তথ্যসূত্র   বিষয়শ্রেণী:ফ্রান্সের শিক্ষাপ্রতিষ্ঠান বিষয়শ্রেণী:প্যারিসের বিদ্যালয় বিষয়শ্রেণী:প্যারিসের বিশ্ববিদ্যালয় ও কলেজ বিষয়শ্রেণী:১৬৪৮-এ ফ্রান্সে প্রতিষ্ঠিত বিষয়শ্রেণী:১৬৪০-এর দশকে প্রতিষ্ঠিত শিক্ষা প্রতিষ্ঠান  ro:Școala Națională Superioară de Arte Frumoase sv:École des Beaux-Arts
রাম সাগর রাওয়াত (জন্ম: ১৩ জুলাই ১৯৫১) উত্তর প্রদেশের বড়বাঙ্কির একজন ভারতীয় রাজনীতিবিদ।  তিনি বড়বাঙ্কি (লোকসভা কেন্দ্র) থেকে ৬ষ্ঠ, নবম, দশম, একাদশ এবং ১৩তম লোকসভায় নির্বাচিত হয়েছিলেন    তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
right|200px|ঢাকার ব্যোটানিক্যাল গার্ডেনে তল্লা বাঁশের ঝাঁড়।  তল্লা বাঁশ এক প্রকার বাঁশ যা বিশেষভাবে বাংলাদেশে জন্মে। এর বৈজ্ঞানিক নাম ব্যাম্বুসা পলিমরফা (ইংরেজি: Bambusa Polymorpha)। ইংরেজিতে বলা হয় polymorph bamboo বা বহুরূপী বাঁশ। এটি বাংলার বাঁশ নামেও পরিচিত, পাওয়া যায় বাংলাদেশ, থাইল্যান্ড, ভারত ও মিয়ানমারে।বাংলার বাঁশ ১৮৬৮ খ্রিস্টাব্দে উদ্ভিদ বিজ্ঞানী উইলয়াম মুনরো এই বাঁশের বিবরণ সর্ব্বপ্রথম লিপিবদ্ধ করেন। এই বাঁশ অনেকাংশে নলাকার, ভেতর ফাঁপা, উচ্চতা ১৫ থেকে ২০ মিটার পর্যন্ত হয়ে থাকে। এর ব্যাস ৭ থেকে ১৫ সেন্টিমিটার পর্যন্ত হয়। তুলনামূলকভাবে সুস্পষ্ট গাঁট থাকে ৪০ থেকে ৬৫ সেন্টিমিটার পরপর। দুটি গাঁটের মধ্যবর্তী স্থান ছাই-সবুজ বর্ণ। গাঁটগুলো পরিচ্ছন্ন। শুরুতে বাশেঁর গায়ে হালকা রোম দেখা যায়। এটি চিরসবুজ উদ্ভিদ ; সপুষ্পক ; সবীজ। চিকণ বাঁশ পাতার বর্ণ সবুজ, পাতা একে অপরের ঠিক বিপরীতে গজায়। বেলে মাটি থেকে কাদা মাটি নানা রকম মাটিতে তল্লা বাঁশ অনায়াসে জন্মে। পরিচর্যা ছাড়াই বেড়ে ওঠে। রোদে বৃষ্টিতে কোনো সমস্যা হয় না। নির্মাণ কাজে, গ্রামীণ ঘর তৈরীতে, আসবাব পত্র তৈরীতে, বাগানের সজ্জায় তল্লা বাঁশ ব্যবহৃত হয়। ভার বহনের ক্ষমতা বেশি, সহজে ভেঙ্গে পড়ে না।polymorph bamboo   তথ্যসূত্র   বহিঃসংযোগ  বিষয়শ্রেণী:বাঁশ
ব্রহ্মহত্যা () বা ব্রাহ্মণহত্যা () হল ব্রাহ্মণ হত্যার সংস্কৃত পরিভাষা। শব্দটিকে ইংরেজিতে Brahminicide হিসেবে অনুবাদ করা হয়। মনুস্মৃতি ব্রাহ্মণের হত্যাকে সবচেয়ে বড় পাপের এবং মহাপাতকের (মরণশীল পাপের) মধ্যে সর্বোচ্চ বলে গণ্য করে।  পুরাণে ব্রহ্মহাত্যকে একজন জঘন্য নারী হিসেবে চিহ্নিত করা হয়েছে। লাল চুলের অধিকারী এবং নীল পোশাক পরিধানে বর্ণিত, তিনি ব্রাহ্মণদের হত্যাকারীদের তাড়া করে উদ্ধতভাবে হাসতেন।  সাহিত্য রামায়ণ ইন্দ্র ও বৃত্রের মধ্যে দ্বন্দ্ব বর্ণনা করে। ইন্দ্র বৃত্রকে বধ করার পর, তিনি ব্রহ্মহত্যার পাপ করেন এবং সাথে সাথে পক্ষাঘাতগ্রস্ত হয়ে অজ্ঞান হয়ে পড়েন। দেবতারা অশ্বমেধ যজ্ঞের মাধ্যমে ইন্দ্রের পাপ শুদ্ধ করার ব্যবস্থা করেন। একই মহাকাব্যে, রাবণ বধের জন্য রামের ব্রহ্মহত্যার পাপের ক্ষমা করার জন্য, সীতা শিবের উপাসনার জন্য যজ্ঞ থেকে একটি শিবলিঙ্গ তৈরি করেন, যা রামেশ্বরমের মন্দিরে স্থাপন করা হয়েছিল।  মৎস্য পুরাণ শিবের ভিক্ষাটন রূপের কিংবদন্তি বর্ণনা করে। ব্রহ্মার মাথার শিরচ্ছেদ করে, শিব ব্রহ্মহত্যার পাপ করেন, দেবতার মাথার খুলি তার তালুতে আটকে যায়। এই পাপের প্রায়শ্চিত্তের জন্য, দেবতা পুরুষের ছদ্মবেশ ধারণ করেন এবং কাশীতে পৌঁছানো পর্যন্ত দেশজুড়ে ঘুরে বেড়ান, যেখানে তিনি মুক্তি লাভ করেন।  কিছু গ্রন্থে বলা হয়েছে যে হিন্দু তীর্থস্থান তীর্থের জলাশয়ে স্নান করা ব্রহ্মহত্যার পাপকে পরিষ্কার করে।  তথ্যসূত্র  বিষয়শ্রেণী:হিন্দু পুরাণ বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু বিশ্বাস ও মতবাদ